stanford-oval/wikipedia huggingface dataset:
พรรคก้าวไกล
ข้อวิจารณ์ > การกระทำของสมาชิกและ สส. ของพรรค > รายชื่อผู้กระทำความผิดในพรรค

| ลำดับ | ผู้กระทำความผิด> ชื่อ | ผู้กระทำความผิด> สถานะทางการเมือง | ผู้กระทำความผิด> เขตที่ลงเลือกตั้ง | ข้อกล่าวหา | ผล | วันที่มีผล |
| --- | --- | --- | --- | --- | --- | --- |
| 1 | อานุภาพ ธารทอง | สมาชิกสภากรุงเทพมหานคร | เขตสาทร | คุกคามทางเพศผู้เยาว์ | ลาออกจากการเป็นสมาชิกพรรค | 15 กรกฎาคม พ.ศ. 2565 |
| 2 | ณธีภัสร์ กุลเศรษฐสิทธิ์ | สมาชิกสภาผู้แทนราษฎร | บัญชีรายชื่อ ลำดับที่ 27 | เมาแล้วขับ | ลาออกจากการเป็น สส.บัญชีรายชื่อ | 16 พฤษภาคม พ.ศ. 2566 |
| 3 | สิริน สงวนสิน | สมาชิกสภาผู้แทนราษฎร | กรุงเทพมหานคร เขต 31 | ทะเลาะวิวาท ทำร้ายร่างกาย และทำลายทรัพย์สินของแฟนสาว |  ตัดสิทธิที่พึงมีในฐานะสมาชิก  คาดโทษว่าจะให้พ้นจากสมาชิกภาพหากกระทำผิดซ้ำ | 12 ตุลาคม พ.ศ.  2566 |
| 4 | เกรียงไกร จันกกผึ้ง | อดีตผู้สมัครรับเลือกตั้งสมาชิกสภาผู้แทนราษฎร | จังหวัดชัยภูมิ เขต 3 | ล่วงละเมิดทางเพศโฆษกหญิงของพรรคการเมืองพรรคหนึ่ง | ให้พ้นจากสมาชิกภาพโดยมติกรรมการบริหารพรรค | 12 ตุลาคม พ.ศ.  2566 |
| 5 | วุฒิพงษ์ ทองเหลา | สมาชิกสภาผู้แทนราษฎร | จังหวัดปราจีนบุรี เขต 2 | คุกคามทางเพศ | ให้พ้นจากสมาชิกภาพโดยมติที่ประชุมร่วมระหว่างกรรมการบริหารพรรคและสมาชิกสภาผู้แทนราษฎร โดยต่อมาย้ายไปสังกัดพรรคชาติพัฒนากล้า | 1 พฤศจิกายน พ.ศ. 2566 |
| 6 | ไชยามพวาน มั่นเพียรจิตต์ | สมาชิกสภาผู้แทนราษฎร | กรุงเทพมหานคร เขต 26 | คุกคามทางเพศ |  ตัดสิทธิที่พึงมีในฐานะสมาชิก  คาดโทษว่าจะให้พ้นจากสมาชิกภาพหากไม่ยอมรับความผิดและชดใช้ค่าเสียหายต่อผู้เสียหายตามมติกรรมการบริหารพรรค | 1 พฤศจิกายน พ.ศ. 2566 |
| 6 | ไชยามพวาน มั่นเพียรจิตต์ | สมาชิกสภาผู้แทนราษฎร | กรุงเทพมหานคร เขต 26 | คุกคามทางเพศ | ให้พ้นจากสมาชิกภาพโดยมติที่ประชุมร่วมระหว่างกรรมการบริหารพรรคและสมาชิกสภาผู้แทนราษฎร โดยต่อมาย้ายไปสังกัดพรรคไทยก้าวหน้า | 7 พฤศจิกายน พ.ศ. 2566 |
ข้อวิจารณ์ > ความพยายามแก้ไขประมวลกฎหมายอาญา มาตรา 112

จากการจับกุมผู้ชุมนุมในการประท้วงในประเทศไทย พ.ศ. 2563–2564 และมีแกนนำจำนวนมากและผู้ชุมนุมบางส่วนถูกตั้งข้อหาความผิดต่อองค์พระมหากษัตริย์ไทยตามประมวลกฎหมายอาญา มาตรา 112 พรรคก้าวไกลจึงมีความพยายามในการแก้ไขเนื้อหาในมาตรานี้ โดยเมื่อวันที่ 10 กุมภาพันธ์ พ.ศ. 2564 สมาชิกสภาผู้แทนราษฎรไทย ชุดที่ 25 สังกัดพรรคก้าวไกล จำนวน 44 คน ได้เข้าชื่อเสนอร่างแก้ไขเพิ่มเติมกฎหมายคุ้มครองเสรีภาพในการแสดงออก 5 ฉบับ หนึ่งในนั้นคือการแก้ไขประมวลกฎหมายอาญาในฐานความผิดเกี่ยวกับการหมิ่นประมาท รวมถึงมาตรา 112 ให้มีโทษลดลงตามลำดับ แต่สุชาติ ตันเจริญ รองประธานสภาผู้แทนราษฎรคนที่ 1 ในสภาชุดนั้นตีกลับร่างนี้กลับไปให้พรรคก้าวไกลแก้ไข เนื่องจากเห็นว่าร่างดังกล่าวขัดต่อบทบัญญัติเรื่องการดำรงอยู่ในฐานะอันเป็นที่เคารพสักการะ ผู้ใดละเมิดไม่ได้ของพระมหากษัตริย์ ตามมาตรา 6 แห่งรัฐธรรมนูญแห่งราชอาณาจักรไทย พุทธศักราช 2560 นอกจากนี้ ยังมีพรรคการเมืองหลายพรรคที่ไม่เห็นด้วยกับนโยบายดังกล่าว และประกาศไม่ร่วมจัดตั้งรัฐบาลหากพรรคก้าวไกลยังดำเนินนโยบายนี้ต่อ
ต่อมาเมื่อวันที่ 30 พฤษภาคม พ.ศ. 2566 ธีรยุทธ สุวรรณเกษร ทนายความของสุวิทย์ ทองประเสริฐ (อดีตพุทธะอิสระ) ได้ยื่นคำร้องต่ออัยการสูงสุด เพื่อส่งเรื่องให้ศาลรัฐธรรมนูญวินิจฉัยและสั่งให้พรรคก้าวไกลเลิกหาเสียงแก้ไขประมวลกฎหมายอาญา มาตรา 112 ภายใน 15 วัน เนื่องจากเห็นว่าเป็นการใช้สิทธิหรือเสรีภาพเพื่อล้มล้างการปกครองในระบอบประชาธิปไตยอันมีพระมหากษัตริย์ทรงเป็นประมุข ตามรัฐธรรมนูญมาตรา 49 โดยยึดคำวินิจฉัยเมื่อวันที่ 10 พฤศจิกายน พ.ศ. 2564 ที่วินิจฉัยว่าข้อเสนอปฏิรูปสถาบันกษัตริย์ของกลุ่มผู้ชุมนุมเมื่อวันที่ 10 สิงหาคม พ.ศ. 2563 เป็นการล้มล้างการปกครอง เป็นแนวบรรทัดฐานในการดำเนินการกับพรรคก้าวไกล แต่อัยการสูงสุดมิได้ดำเนินการภายในระยะเวลาดังกล่าว ธีรยุทธจึงยื่นซ้ำต่อศาลรัฐธรรมนูญเมื่อวันที่ 16 มิถุนายน สิบวันต่อมาศาลรัฐธรรมนูญมีมติให้สอบถามอัยการสูงสุดก่อน แต่อัยการสูงสุดมิได้ดำเนินการตามที่ร้องขอ จึงรับคำร้องเมื่อวันที่ 12 กรกฎาคม หรือเพียงหนึ่งวันก่อนการประชุมร่วมกันของรัฐสภาเพื่อพิจารณาให้ความเห็นชอบบุคคลซึ่งสมควรได้รับการแต่งตั้งเป็นนายกรัฐมนตรีครั้งแรก และส่งผลให้ สส. และ สว. จำนวนมาก ใช้เหตุผลนี้ในการไม่สนับสนุนให้พิธา ลิ้มเจริญรัตน์ บุคคลที่ได้รับเสนอชื่อจากพรรคก้าวไกล เป็นนายกรัฐมนตรี
ต่อมาเมื่อวันที่ 31 มกราคม พ.ศ. 2567 ศาลรัฐธรรมนูญมีมติเอกฉันท์ว่าการเสนอแก้ไขประมวลกฎหมายอาญา มาตรา 112 ของพรรคก้าวไกล เป็นการใช้สิทธิหรือเสรีภาพเพื่อล้มล้างการปกครองระบอบประชาธิปไตยอันมีพระมหากษัตริย์ทรงเป็นประมุขตามรัฐธรรมนูญ มาตรา 49 วรรค 1 และสั่งการให้พรรคก้าวไกลเลิกการกระทำทั้งหมดข้างต้นตามวรรค 2 ในทันที
คดียุบพรรค

จากการที่ศาลรัฐธรรมนูญมีคำวินิจฉัยยับยั้งความพยายามแก้ไขประมวลกฎหมายอาญา มาตรา 112 ของพรรค และมีการเผยแพร่ฉบับเต็มของคำวินิจฉัยดังกล่าวในราชกิจจานุเบกษาเมื่อวันที่ 29 กุมภาพันธ์ คณะกรรมการการเลือกตั้ง (กกต.) ได้นำคำวินิจฉัยฉบับเต็มนี้มาพิจารณาในเดือนถัดมา ก่อนจะมีมติเอกฉันท์ส่งคำร้องพร้อมความคิดเห็นไปยังศาลรัฐธรรมนูญซ้ำให้ยุบพรรคก้าวไกล เนื่องจากเข้าข่ายกระทำการล้มล้างการปกครอง ตามมาตรา 92 (1) ของพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 ข้อเท็จจริงตามคำวินิจฉัยศาลรัฐธรรมนูญ 3/2567 ในชั้นต้นมีกระแสข่าวว่าศาลรัฐธรรมนูญเตรียมชี้ขาดในวันที่ 18 มิถุนายน 2567 ก่อนเลื่อนการพิจารณาไปเป็นวันที่ 3 กรกฎาคม
ในวันที่ 7 สิงหาคม 2567 ศาลรัฐธรรมนูญมีคำพิพากษาให้ยุบพรรคและตัดสิทธิ์ทางการเมืองแกนนำพรรคทั้งอดีตและปัจจุบันรวม 11 คนเป็นเวลา 10 ปี ขณะที่ ส.ส. ของพรรคทั้ง 143 คนยังคงปฏิบัติหน้าที่ในสภาต่อไปได้ แต่ต้องไปสังกัดพรรคใหม่ภายใน 60 วัน ขณะที่ ศิริกัญญา ตันสกุล กำหนดนัดประชุมสมาชิกพรรคก้าวไกลเดิมในอีกสองวันถัดจากนั้น
ภายหลังการยุบพรรค

ศิริกัญญา ตันสกุล อดีตรองหัวหน้าพรรคประกาศต่อสื่อมวลชนว่า จะนำ ส.ส. ที่เหลือของพรรคทั้งสิ้น 143 คน ไปสังกัดพรรคใหม่ ต่อมา พิธา ลิ้มเจริญรัตน์ อดีตหัวหน้าพรรคก้าวไกลและอดีตประธานที่ปรึกษาหัวหน้าพรรคได้แถลงต่อมาว่า จะยังคงทำงานด้านการเมืองต่อไป รวมไปถึงการช่วยหาเสียงจังหวัดพิษณุโลก เขต 1 ซึ่งเป็นเขตที่ ปดิพัทธ์ สันติภาดา อดีตกรรมการบริหารพรรคที่ถูกตัดสิทธิ์ ทำให้ตำแหน่งว่างลง พร้อมกับการหาเสียงเลือกตั้งนายก อบจ.ราชบุรี ทั้งนี้ การเปิดตัวพรรคใหม่พร้อมเปิดให้สมัครสมาชิกพรรคครั้งแรก กำหนดจัดขึ้นในวันที่ 9 สิงหาคม พ.ศ. 2567 ณ อาคารไทยซัมมิททาวเวอร์ ถนนเพชรบุรีตัดใหม่ ซึ่งในวันดังกล่าวจะเปิดให้มีการรับบริจาคผ่านทางออนไลน์ด้วย วันถัดมาพรรคใหม่นี้จะจัดกิจกรรมรับสมัครสมาชิก รวมถึงพบปะกับกรรมการบริหารพรรคใหม่ที่สเตเดียม วัน ทั้งนี้มีกระแสข่าวว่าศิริกัญญาและณัฐพงษ์ เรืองปัญญาวุฒิ จะเป็นหัวหน้าและเลขาธิการพรรคใหม่ที่เตรียมย้ายไปสังกัด ตามลำดับ ต่อมานายเรืองไกร ลีกิจวัฒนะและธีรยุทธ สุวรรณเกสร ยื่นร้องต่อ คณะกรรมการป้องกันและปราบปรามการทุจริตแห่งชาติ (ปปช.)กรณีสมาชิกสภาผู้แทนราษฏรจำนวน 44 คนที่ลงชื่อแก้ไขประมวลกฎหมายอาญา 112 อาจถูกร้องจริยธรรม ซึ่งจะมีโทษเป็นการตัดสิทธิทางการเมืองตลอดชีวิต
การแยกไปตั้งพรรค

พรรคก้าวไกลเคยมีสมาชิกพรรคที่ลาออกไปตั้งพรรคการเมืองใหม่ หรือย้ายไปเป็นกรรมการบริหารพรรค โดยมีดังนี้
การแยกไปตั้งพรรค > พรรคที่จัดตั้งก่อนการยุบพรรค

พรรครวมไทยยูไนเต็ด โดย วินท์ สุธีรชัย อดีต สส.บัญชีรายชื่อ ดำรงตำแหน่งเลขาธิการพรรค (ปัจจุบันสิ้นสภาพพรรคการเมืองแล้ว และวินท์ในฐานะเลขานุการส่วนตัวของไตรรงค์ สุวรรณคีรี ได้ย้ายตามไตรรงค์เข้าสังกัดพรรครวมไทยสร้างชาติ)
พรรคเส้นด้าย นำโดย คริส โปตระนันทน์ ผู้ร่วมก่อตั้งพรรคอนาคตใหม่ และอดีตผู้สมัคร สส.กรุงเทพมหานคร ร่วมกับพีรพล กนกวลัย สก.เขตพญาไท
การแยกไปตั้งพรรค > พรรคที่จัดตั้งหลังการยุบพรรค

พรรคประชาชน นำโดย ณัฐพงษ์ เรืองปัญญาวุฒิ และ ศิริกัญญา ตันสกุล
ดูเพิ่ม

พรรคอนาคตใหม่
พรรคประชาชน (พ.ศ. 2567)
คณะก้าวหน้า
รางวัลภาพยนตร์ไทย ชมรมวิจารณ์บันเทิง ครั้งที่ 18

รางวัลภาพยนตร์ไทย ชมรมวิจารณ์บันเทิง ครั้งที่ 18 ประจำปี พ.ศ. 2552 จัดโดยชมรมวิจารณ์บันเทิง  ประกาศผลเมื่อวันที่ 9 มีนาคม พ.ศ. 2553
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล

รายชื่อบุคคลและภาพยนตร์ที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล > ภาพยนตร์ยอดเยี่ยม

“เฉือน” โดยไฟว์สตาร์โปรดัคชั่น,
“นางไม้” โดยไฟว์สตาร์โปรดัคชั่น,
“พลเมืองจูหลิง” โดยผู้สร้างอิสระ,
“สามชุก” โดยแปซิฟิกไอร์แลนด์ฟิล์ม
“October Sonata รักที่รอคอย” โดย บริษัทเอ็นจีอาร์
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล > ผู้กำกับภาพยนตร์ยอดเยี่ยม

ก้องเกียรติ โขมศิริ จาก “เฉือน”,
เป็นเอก รัตนเรือง จาก”นางไม้”,
ยงยุทธ ทองกองทุน จาก”ความจำสั้น แต่รักฉันยาว”,
สมเกียรติ์ วิทุรานิช จาก “October Sonata รักที่รอคอย”
อดิสรณ์ ตรีศิริเกษม จาก”รถไฟฟ้า มาหานะเธอ”
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล > ผู้แสดงนำชายยอดเยี่ยม

จิรายุ ละอองมณี จาก “ห้าแพร่ง”
ชาคริต แย้มนาม จาก “A Moment in June ณ ขณะรัก”
ปรเมศร์ น้อยอ่ำ จาก “สามชุก”
ปิติศักดิ์ เยาวนานนท์ จาก “อีส้มสมหวัง ชะชะช่า”
อารักษ์ อมรศุภศิริ จาก “เฉือน”
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล > ผู้แสดงนำหญิงยอดเยี่ยม

ชุติมา ทีปะนาถ จาก “หนีตามกาลิเลโอ”,
รัชวิน วงศ์วิริยะ จาก “October Sonata รักที่รอคอย”
วนิดา เติมธนาภรณ์ จาก “นางไม้”
ศิริน หอวัง จาก “รถไฟฟ้า มาหานะเธอ”
สิริวิมล เจริญปุระ จาก “เชือดก่อนชิม”
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล > ผู้แสดงสมทบชายยอดเยี่ยม

เจริญพร อ่อนละม้าย จาก “32 ธันวา”
ชูศักดิ์ เอี่ยมสุข จาก” 32 ธันวา”
พิษณุ นิ่มสกุล จาก “October Sonata รักที่รอคอย”
สุเชาว์ พงษ์วิไล จาก “ A Moment in June ณ ขณะรัก”
อรรถพันธ์ พูลสวัสดิ์ จาก “เฉือน”
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล > ผู้แสดงสมทบหญิงยอดเยี่ยม

จรินทร์พร จุนเกียรติ จาก “หนีตามกาลิเลโอ”
ชลธร ปรัชญารุ่งโรจน์ จาก “ม.3 ปี4 เรารักนาย”
เดือนเต็ม สาลิตุล จาก “A Moment in June ณ ขณะรัก”
พิม วัฒนพานิช จาก “ 5 แพร่ง”
สินิทธา บุณยศักดิ์ จาก “A Moment in June ณ ขณะรัก”
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล > บทภาพยนตร์ยอดเยี่ยม

“ความจำสั้น แต่รักฉันยาว” โดย วรรณฤดี พงษ์สิทธิศักดิ์,อมราพร แผ่นดินทองและนนตรา คุ้มวงศ์,
“เฉือน” โดยก้องเกียรติ โขมศิริและวิศิฎ์ ศาสนเที่ยง,
“นางไม้” โดยเป็นเอก รัตนเรือง,
“ท้า/ชน” โดยทวีวัฒน์ วันทา,เกียรติ ศงสนันทน์, ธนกร พงษ์สุวรรณและอดิเรก วัฏลีลา
“October Sonata รักที่รอคอย”โดยสมเกียรติ์ วิทุรานิช
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล > กำกับภาพยอดเยี่ยม

“ความสุขของกะทิ” โดย ธนนท์ สัตตะรุจาวงษ์,
“เฉือน” โดย ธนชาติ บุญหล้า
“นางไม้” โดย ชาญกิจ ชำนิวิกัยพงศ์
“รถไฟฟ้า มาหานะเธอ” โดย สมบูรณ์ พิริยะภักดีกุลและจิระ มะลิกุล
“October Sonata รักที่รอคอย” โดยธีระวัฒน์ รุจินธรรม
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล > ลำดับภาพยอดเยี่ยม

“เฉือน” โดย สุนิตย์ อัศวินิกุล
“ท้า/ชน” โดยศักดิ์นคร เนตรหาญและอดิเรก วัฏลีลา
“รถไฟฟ้า มาหานะเธอ” โดย วิชชพัชร์ โกจิ๋ว, ธรรมรัตน์ สุเมธศุภโชคและ ปนายุ คุณวัลลี
“สาระแนห้าวเป้ง” โดย วิสิฏธิ์สร สุทธิไชยากุล, พิชานนท์ วงศ์วิทยาเมธากุลและศุภชัย วรรณศักดิ์
“October Sonata รักที่รอคอย” โดย สุนิตย์ อัศวินิกุล, พรรณิภา กบิลลิกกะวานิชย์และเหมือนฝัน อุปถัมภ์
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล > กำกับศิลป์ยอดเยี่ยม

“ความสุขของกะทิ” โดย เอกรัฐ หอมลอยและธรรมรงรัตน์ วานิชสมบัติ,
“เฉือน” โดยธนะ เมฆาอัมพุท และ วุฒิกร ศรีโพธิ์ทอง
“รถไฟฟ้า มาหานะเธอ” โดย โสภณ พูลสวัสดิ์
“ A Moment in June ณ ขณะรัก” โดย โทโมยะ อิมาอิ และ พลเอก สังฆคุณ
“October Sonata รักที่รอคอย” โดยศักดิ์ ศิริ จันทรังษี และ วิทยา ชัยมงคล
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล > ดนตรีประกอบยอดเยี่ยม

“ความสุขของกะทิ” โดย นภ พรชำนิและคานธี อนันตกาญจน์
“เฉือน” โดย ไวลด์ แอท ฮาร์ท
“สามชุก” โดย อธิปไตย ภิรมย์ภักดี
“A Moment in June ณ ขณะรัก” โดยโรเบิร์ต วอล์คเกอร์
“October Sonata รักที่รอคอย” โดย ไกวัล กุลวัฒโนทัย
สรุปจำนวนรางวัลภาพยนตร์แต่ละเรื่อง > เสนอชื่อเข้าชิง

October Sonata รักที่รอคอย 9 รางวัล
เฉือน 8 รางวัล
นางไม้ 5 รางวัล
รถไฟฟ้า มาหานะเธอ 5 รางวัล
A Moment in June ณ ขณะรัก 5 รางวัล
สามชุก 3 รางวัล
ความสุขของกะทิ 3 รางวัล
หนีตามกาลิเลโอ 2 รางวัล
ความจำสั้น แต่รักฉันยาว 2 รางวัล
5 แพร่ง 2 รางวัล
ท้า/ชน 2 รางวัล
พลเมืองจูหลิง 1 รางวัล
อีส้มสมหวัง ชะ ชะ ช่า 1 รางวัล
เชือดก่อนชิม 1 รางวัล
32 ธันวา 2 รางวัล
ม.3 ปี 4 เรารักนาย 1 รางวัล
สาระแนห้าวเป้ง 1 รางวัล
สรุปจำนวนรางวัลภาพยนตร์แต่ละเรื่อง > ได้รับรางวัล

October Sonata 6 รางวัล
เฉือน 1 รางวัล
รถไฟฟ้า มาหานะเธอ 1 รางวัล
A Moment in June ณ ขณะรัก 1 รางวัล
สามชุก 1 รางวัล
หนีตามกาลิเลโอ 1 รางวัล
วัดพระแก้วดอนเต้าสุชาดาราม

สำหรับวัดพระแก้วแห่งอื่น ๆ ดูที่ พระแก้ว
| วัดพระแก้วดอนเต้าสุชาดาราม |
| --- | --- |
พระบรมธาตุดอนเต้า

ชื่อสามัญ: วัดพระแก้วดอนเต้า
ที่ตั้ง: ตำบลเวียงเหนือ อำเภอเมืองลำปาง จังหวัดลำปาง 52000
ประเภท: พระอารามหลวงชั้นตรี
นิกาย: เถรวาท
ความพิเศษ: เคยประดิษฐานพระแก้วมรกต และพระแก้วดอนเต้า
จุดสนใจ: สักการะพระบรมธาตุดอนเต้า และสักการะหนานทิพย์ช้าง
 สถานีย่อยพระพุทธศาสนา
วัดพระแก้วดอนเต้าสุชาดาราม (ไทยถิ่นเหนือ: ) พระอารามหลวงชั้นตรีชนิดสามัญ ตั้งอยู่ที่ ตำบลเวียงเหนือ อำเภอเมืองลำปาง จังหวัดลำปาง มีเนื้อที่ 51 ไร่ 2 งาน 61 ตารางวา เป็นวัดที่เก่าแก่และสวยงามมีอายุนับพันปี เคยเป็นที่ประดิษฐานพระพุทธมหามณีรัตนปฏิมากร (พระแก้วมรกต) ตั้งแต่ปี พ.ศ. 1979 เป็นเวลานานถึง 575 ปี
ประวัติ

วัดนี้ได้ชื่อว่าวัดพระแก้วดอนเต้า มีตำนานกล่าวว่า นางสุชาดา ได้พบแก้วมรกตในแตงโม (หมากเต้า) และนำมาถวายพระเถระรูปนั้นจึงจ้างช่างให้นำมรกตนั้นไปแกะสลักเป็นพระพุทธรูปซึ่งก็คือ พระแก้วดอนเต้า ซึ่งต่อมาได้รับการอัญเชิญไปประดิษฐานที่วัดพระธาตุลำปางหลวงสาเหตุจากตำนานบอกว่า มีผู้ไปฟ้องเจ้าเมืองลำปางในขณะนั้นว่า พระเถระและนางสุชาดาเป็นชู้กันเจ้าเมืองลำปางจึงให้จับนางสุชาดาไปประหารชีวิตส่วนพระเถระองค์นั้นทราบข่าวก็ได้อัญเชิญพระพุทธรูปหนีไป โดยได้นำไปฝากไว้ที่วัดพระธาตุลำปางหลวงจนถึงปัจจุบัน ส่วนสถานที่ตั้งบ้านของนางสุชาดาก็ได้มีผู้มีจิตศรัทธาในคุณงามความดีของนาง บริจาคเงินสร้างวัดขึ้นชื่อวัดสุชาดาราม แต่มีบางสันนิษฐานบอกว่าเนื่องจากวัดพระแก้วดอนเต้า และ วัดสุชาดาราม นั้นร้างลง แต่บางที่ก็มีการสันนิษฐานเพิ่มว่า น่าจะเป็นเพราะย่านนี้เป็นสวนหมากเต้า และเป็นที่ดอน จึงชื่อพระธาตุว่า พระบรมธาตุดอนเต้า และชื่อวัดว่า วัดพระธาตุดอนเต้า และต่อมาเมื่อมีการประดิษฐานพระแก้วดอนเต้า จึงเปลี่ยนชื่อเป็น วัดพระแก้วดอนเต้า
วัดพระแก้วดอนเต้า เป็นที่ตั้งของพระบรมธาตุดอนเต้า ซึ่งเป็นพระเจดีย์องค์ใหญ่ บรรจุพระเกศาธาตุของพระพุทธเจ้า  มณฑปศิลปะพม่า ลักษณะงดงาม ประดิษฐานพระพุทธรูปองค์ใหญ่ และวิหารประดิษฐานพระพุทธไสยาสน์ ซึ่งมีอายุเก่าแก่ พอๆกับการสร้างวัดนี้ นอกจากนี้ยังมีวิหารหลวงพิพิธภัณฑสถานแห่งชาติล้านนา และวิหารพระเจ้าทองทิพย์
วัดพระแก้วดอนเต้า ได้รับประกาศขึ้นทะเบียนเป็นโบราณสถาน โดยกรมศิลปากร เมื่อวันที่ 8 มีนาคม พ.ศ. 2478 ในราชกิจจานุเบกษา เล่มที่ 52 ตอนที่ 75
ในปี พ.ศ. 2527 กระทรวงศึกษาธิการ โดย กรมการศาสนา ประกาศรวมวัดพระแก้วดอนเต้า และวัดสุชาดาราม เข้าเป็นวัดเดียวกัน ชื่อ วัดพระแก้วดอนเต้าสุชาดาราม เมื่อวันที่ 6 สิงหาคม พ.ศ. 2527
วัดสุชาดาราม
มนตรี ตราโมท

| มนตรี ตราโมท ม> ป.ช., ม.ว.ม., ท.จ.ว., ท.ภ. |
| --- | --- |

เกิด: 17 มิถุนายน พ.ศ. 2443 จังหวัดสุพรรณบุรี ประเทศสยาม
เสียชีวิต: 6 สิงหาคม พ.ศ. 2538 (95 ปี) จังหวัดนนทบุรี ประเทศไทย
สัญชาติ: ไทย
อาชีพ: นักดนตรีไทย
มีชื่อเสียงจาก: เพลงไทยมากกว่า 200 เพลง เช่น ต้อยตลิ่ง, ตำราและคำอธิบายทางดนตรีไทยในสารานุกรมไทย, ครูประกอบพิธีไหว้ครูดนตรีไทย
คู่สมรส: ลิ้นจี่ บุรานนท์, พูนทรัพย์ ตราโมท
บุตร: 4 คน
รางวัล: พ.ศ. 2528 - ศิลปินแห่งชาติ สาขาศิลปะการแสดง (ดนตรีไทย)
มนตรี ตราโมท (17 มิถุนายน พ.ศ. 2443 – 6 สิงหาคม พ.ศ. 2538) เป็นนักดนตรีไทย และเป็นศิลปินแห่งชาติ สาขาศิลปะการแสดง(ดนตรีไทย) พ.ศ. 2528
ผลงาน

นอกจากครูมนตรีจะมีฝีมือในการบรรเลงดนตรีแล้ว ครูมนตรียังมีความสามารถในการแต่งเพลงอีกด้วย ครูมนตรีแต่งเพลงมาแล้วมากมาย มากกว่า 200 เพลง ตั้งแต่ พ.ศ. 2463 เป็นต้นมา มีทั้งเพลง 3 ชั้น เพลงเถา เพลงประวัติศาสตร์ เพลงระบำและเพลงเบ็ดเตล็ด เคยมีผู้รวบรวมไว้ได้ถึง 200 กว่าเพลง นอกจากครูมนตรีจะแต่งเพลงดังกล่าวมาแล้ว ครูมนตรียังเคยแต่งเพลงประกวดทั้งบทร้องและทำนองเพลงและได้รับรางวัลที่ 1 เพลงนั้นชื่อว่า "เพลงวันชาติ 24 มิถุนา" เมื่อ พ.ศ. 2483
เป็นที่ทราบกันโดยทั่วไปแล้วว่า ครูมนตรี ตราโมทเป็นครูผู้ประกอบพิธีไหว้ครู และครอบประสิทธิ์ประสาทวิชาวิชาดนตรีไทยของกรมศิลปากร นอกจากครูมนตรีจะกระทำพิธีให้แก่กองการสังคีตและวิทยาลัยนาฏศิลป์ ทั้งในส่วนกลางและต่างจังหวัดแล้ว ครูมนตรียังทำพิธีไหว้ครูดนตรีไทยให้แก่หน่วยราชการ สถานศึกษาและเอกชนทั่วไป
ครูมนตรีนอกจากจะมีความรู้และความสามารถในการแต่งเพลงและการบรรเลงดนตรีไทยแล้ว ครูมนตรียังมีความรู้ทางด้านโน้ตสากลและดนตรีสากลอีกด้วย ซึ่งยิ่งช่วยเพิ่มความรู้ทางดนตรีไทยและการแต่งเพลงมากขึ้น
ครูมนตรีรักการอ่านหนังสือทำให้ครูมนตรีมีความรู้กว้างขวาง ครูมนตรีชอบโคลงมาก ครูมนตรีจึงแต่งโคลงไว้มากมาย นอกจากนี้ หนังสือประเภทสารคดีที่เกี่ยวกับวิชาการทางด้านศิลปะ ครูมนตรีก็ได้แต่งไว้หลายเรื่อง เช่น "ดุริยางค์ศาสตร์ไทยภาควิชาการ" "การละเล่นของไทย" "ศัพท์สังคีต" นอกจากนี้ก็มีเรื่องสั้น ๆ ที่ครูมนตรีเขียนไว้ในหนังสือต่าง ๆ เช่น เรื่องปี่พาทย์ไทย ปี่พาทย์มอญ ปี่พาทย์ชวา เครื่องสายไทย ดุริยเทพดนตรีกับชีวิต วงดนตรีประกอบการแสดงโขน ฯลฯ
ครูมนตรียังได้เขียนอธิบายความหมายของคำต่าง ๆ ในหนังสือสารานุกรมไทย ฉบับราชบัณฑิตยสถานและเขียนเรื่องดนตรีไทยในหนังสือสารานุกรมไทยสำหรับเยาวชน เล่ม 1 ในพระราชประสงค์ของพระบาทสมเด็จพระเจ้าอยู่หัว
ในโอกาสฉลอง 200 ปี กรุงรัตนโกสินทร์ กรมศิลปากรจัดพิมพ์ หนังสือหลายเล่ม ครูมนตรีก็ได้มีส่วนเขียนเรื่องดนตรีไทย ภาพกลางลงพิมพ์ในหนังสือชุดศิลปกรรมไทย หมวด "นาฏดุริยางคศิลป์ยุคกรุงรัตนโกสินทร์" ด้วย
ผลงานทางด้านข้อเขียนของครูมนตรี ที่ครูมนตรีภาคภูมิใจอีกอย่างหนึ่งก็คือ เมื่อทางราชการสร้างพระราชานุสาวรีย์สมเด็จพระนเรศวรมหาราช ที่จังหวัดสุพรรณบุรีแล้วเสร็จ ได้จัดให้ผู้เชี่ยวชาญจำนวนมากเรียบเรียงข้อความที่จะจารึกเทิดทูนพระวีรเกียรติประวัติของพระองค์ โดยใช้ถ้อยคำแต่น้อยกินความมาก เพื่อให้พอเหมาะกับขนาดแผ่นจารึกที่ฐานพระราชานุสาวรีย์ ผลการคัดเลือกปรากฏว่า ข้อความของครูมนตรีได้รับการพิจารณาให้จารึกในแผ่นศิลาดังกล่าว
ครูมนตรีเป็นผู้ทรงคุณวุฒิ ครูมนตรีเคยได้รับเกียรติให้เป็นกรรมการมากมายหลายคณะ เช่น
กรรมการตัดสินเพลงชาติ
กรรมการศิลปะของสภาวัฒนธรรม
ประธานกรรมการการรับรองมาตรฐานวิทยาลัยเอกชน สาขาดุริยางคศิลปะของทบวงมหาวิทยาลัย
รองประธานกรรมการตัดสิน การอ่านทำนองเสนาะ
กรรมการตัดสินคำประพันธ์เรื่องเฉลิมพระเกียรติพระบาทสมเด็จพระเจ้าอยู่หัว
ที่ปรึกษาคณะกรรมการจัดทำแบบเรียนวิชาดนตรีศึกษา ของกรมวิชาการ กระทรวงศึกษาธิการ
ฯลฯ
ยศ

– นายหมู่ตรี
2 มีนาคม 2467 – นายหมู่โท
เครื่องราชอิสริยาภรณ์

พ.ศ. 2535 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2530 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2530 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2547 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 2 ทุติยดิเรกคุณาภรณ์ (ท.ภ.)
พ.ศ. 2514 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2488 –  เหรียญจักรพรรดิมาลา (ร.จ.พ.)
พ.ศ. 2521 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2494 –  เหรียญพระราชพิธีบรมราชาภิเษก รัชกาลที่ 9 (ร.ร.ศ.9)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
เกียรติประวัติ > เกียรติคุณในฐานะบัณฑิต

ได้รับพระราชทานปริญญาอักษรศาสตร์ดุษฎีบัณฑิตกิตติมศักดิ์ จากมหาวิทยาลัยศิลปากร เมื่อ 14 ตุลาคม พ.ศ. 2523
ทรงพระกรุณาโปรดเกล้าฯ แต่งตั้งเป็นราชบัณฑิตในประเภทวิจิตรศิลป์ สำนักศิลปกรรม ตามประกาศสำนักนายกรัฐมนตรี ลง 24 มิถุนายน พ.ศ. 2524
ได้รับพระราชทานปริญญาศิลปศาสตร์ดุษฎีบัณฑิตกิตติมศักดิ์ จากจุฬาลงกรณ์มหาวิทยาลัย เมื่อ 9 กรกฎาคม พ.ศ. 2524
ได้รับพระราชทานปริญญาศิลปศาสตร์ดุษฎีบัณฑิตกิตติมศักดิ์ จากมหาวิทยาลัยศรีนครินทรวิโรฒ เมื่อ 15 กรกฎาคม พ.ศ. 2526
เกียรติประวัติ > รางวัล

ศิลปินแห่งชาติ สาขาดนตรีไทย พ.ศ. 2528 (มนตรี ตราโมท เป็นผู้ที่มีความสามารถในด้านดนตรีและเพลงไทยเป็นเยี่ยมหาผู้ใดเทียบมิได้ สมควรที่จะได้เป็นศิลปินแห่งชาติ สาขาดนตรีไทยอย่างแท้จริง)
นักวิจัยดีเด่นแห่งชาติ พ.ศ. 2529
ดูเพิ่ม

สถานีย่อยดนตรี
ศิลปินแห่งชาติ มนตรี ตราโมท เก็บถาวร 2008-12-01 ที่ เวย์แบ็กแมชชีน
ทำเนียบศิลปินแห่งชาติ เก็บถาวร 29 กันยายน 2007 ที่ เวย์แบ็กแมชชีน
เรื่อง“ครูมนตรี ตราโมท” เก็บถาวร 30 กันยายน 2007 ที่ เวย์แบ็กแมชชีน
เรื่อง”เพลงชื่นชุมนุมกลุ่มดนตรี” เก็บถาวร 30 กันยายน 2007 ที่ เวย์แบ็กแมชชีน
บ้านครูมนตรี ตราโมท ดุริยางคศิลปิน (บ้านโสมส่องแสง) เก็บถาวร 27 กันยายน 2007 ที่ เวย์แบ็กแมชชีน
เพลงวันชาติ 24 มิถุนา
หุ่นขี้ผึ้งครูมนตรี จัดแสดงที่ ณ สัทธา อุทยานไทย  ตำบลวังเย็น อำเภอบางแพ จังหวัดราชบุรี
รางวัลภาพยนตร์ไทย ชมรมวิจารณ์บันเทิง ครั้งที่ 16

รางวัลภาพยนตร์ไทย ชมรมวิจารณ์บันเทิง ครั้งที่ 16 ประจำปี พ.ศ. 2550 จัดโดยชมรมวิจารณ์บันเทิง ประกาศผลเมื่อวันที่ 5 มีนาคม พ.ศ. 2551 ณ โรงแรมมิราเคิลแกรนด์ กรุงเทพมหานคร
รายชื่อภาพยนตร์และรายนามผู้ได้รับการเสนอชื่อเข้าชิง

ผู้ชนะรางวัล จะเน้นด้วย ตัวหนา
รายชื่อภาพยนตร์และรายนามผู้ได้รับการเสนอชื่อเข้าชิง > ภาพยนตร์ยอดเยี่ยม

ไชยา (ไฟว์สตาร์โปรดักชั่น)
Final Score 365 วัน ตามติดชีวิตเด็กเอ็นท์ (จีทีเอช)
พลอย (ไฟว์สตาร์โปรดักชั่น)
เมล์นรก หมวยยกล้อ (อาวอง)
รักแห่งสยาม (สหมงคลฟิล์มอินเตอร์เนชั่นแนล)
รายชื่อภาพยนตร์และรายนามผู้ได้รับการเสนอชื่อเข้าชิง > ผู้กำกับภาพยนตร์ยอดเยี่ยม

กิตติกร เลียวศิริกุล (เมล์นรก หมวยยกล้อ)
ก้องเกียรติ โขมศิริ (ไชยา)
ชูเกียรติ ศักดิ์วีระกุล (รักแห่งสยาม)
เป็นเอก รัตนเรือง (พลอย)
โสรยา นาคะสุวรรณ (Final Score 365วัน ตามติดชีวิตเด็กเอ็นท์)
รายชื่อภาพยนตร์และรายนามผู้ได้รับการเสนอชื่อเข้าชิง > ผู้แสดงนำชายยอดเยี่ยม

วิชญ์วิสิฐ หิรัญวงษ์กุล (รักแห่งสยาม)
มาริโอ้ เมาเร่อ (รักแห่งสยาม)
อนันดา เอเวอริ่งแฮม (Me, Myself ขอให้รักจงเจริญ)
อัครา อมาตยกุล (ไชยา)
อุดม แต้พานิช (เมล์นรก หมวยยกล้อ)
รายชื่อภาพยนตร์และรายนามผู้ได้รับการเสนอชื่อเข้าชิง > ผู้แสดงนำหญิงยอดเยี่ยม

ฉายนันทน์ มโนมัยสันติภาพ (Me, Myself ขอให้รักจงเจริญ)
มาช่า วัฒนพานิช (แฝด)
ลลิตา ปัญโญภาส (พลอย)
สินจัย เปล่งพานิช (รักแห่งสยาม)
อินทิรา เจริญปุระ (บ้านผีสิง)
รายชื่อภาพยนตร์และรายนามผู้ได้รับการเสนอชื่อเข้าชิง > ผู้แสดงสมทบชายยอดเยี่ยม

เกียรติ กิจเจริญ (เมล์นรก หมวยยกล้อ)
ทรงสิทธิ์ รุ่งนพคุณศรี (รักแห่งสยาม)
ปรเมศร์ น้อยอ่ำ (บอดี้ ศพ#19)
สนธยา ชิตมณี (ไชยา)
สุเทพ โพธิ์งาม (เมล์นรก หมวยยกล้อ)
รายชื่อภาพยนตร์และรายนามผู้ได้รับการเสนอชื่อเข้าชิง > ผู้แสดงสมทบหญิงยอดเยี่ยม

กัญญา รัตนเพชร์ (รักแห่งสยาม)
เฌอมาลย์ บุญยศักดิ์ (รักแห่งสยาม)
พุทธชาติ พงษ์สุชาติ (Me, Myself ขอให้รักจงเจริญ)
ภัทรวรินทร์ ทิมกุล (บอดี้ ศพ # 19)
อภิญญา สกุลเจริญสุข (พลอย)
รายชื่อภาพยนตร์และรายนามผู้ได้รับการเสนอชื่อเข้าชิง > บทภาพยนตร์ยอดเยี่ยม

ก้องเกียรติ โขมศิริ (ไชยา)
ชูเกียรติ ศักดิ์วีระกุล, เอกสิทธิ์ ไทยรัตน์ (บอดี้ศพ#19)
เป็นเอก รัตนเรือง (พลอย)
กิตติกร เลียวศิริกุล (เมล์นรก หมวยยกล้อ)
ชูเกียรติ ศักดิ์วีระกุล (รักแห่งสยาม)
รายชื่อภาพยนตร์และรายนามผู้ได้รับการเสนอชื่อเข้าชิง > กำกับภาพยอดเยี่ยม

สยมภู มุกดีพร้อม  (ไชยา)
นิรมล รอสส์  (แฝด)
ชาญกิจ ชำนิวิกัยพงศ์ (พลอย)
ทิวา เมยไธสง  (เพื่อน...กูรักมึงว่ะ)
จิตติ เอื้อนรการกิจ  (รักแห่งสยาม)
ธรรมเจริญ พรหมพันธุ์ (เมล์นรก หมวยยกล้อ)
รายชื่อภาพยนตร์และรายนามผู้ได้รับการเสนอชื่อเข้าชิง > ลำดับภาพยอดเยี่ยม

สุนิตย์ อัศวนิกุล  (ไชยา)
ชาติชาย เกษนัส, สราณี วงศ์พันธ์ (Final Score 365วันตามติดชีวิตเด็กเอ็นท์)
ม.ร.ว. ปัทมนัดดา ยุคล (พลอย)
กิตติกร เลียวศิริกุล, พรรณพันธ์ ทรงขำ  (เมล์นรก หมวยยกล้อ)
ชูเกียรติ ศักดิ์วีระกุล, ลี ชาตะเมธีกุล (รักแห่งสยาม)
รายชื่อภาพยนตร์และรายนามผู้ได้รับการเสนอชื่อเข้าชิง > ดนตรีประกอบยอดเยี่ยม

(มีผู้ได้รับรางวัลจากภาพยนตร์ 2 เรื่อง เนื่องจากคะแนนเท่ากัน)
ไจแอ็นท์ เวฟ (ไชยา)
ธิปไตย ภิรมย์ภักดิ์  (บ้านผีสิง)
ชาติชาย พงษ์ประภาพันธ์ (แฝด)
ไจแอ็นท์ เวฟ  (เพื่อน...กูรักมึงว่ะ)
กิตติ เครือมณี (รักแห่งสยาม)
รายชื่อภาพยนตร์และรายนามผู้ได้รับการเสนอชื่อเข้าชิง > กำกับศิลป์ยอดเยี่ยม

ณัฐศิริ เศรษฐการวิจิตร (ไชยา)
ศักดิ์ศิริ จันทรังษี, วิทยา ชัยมงคล, พิพัฒน์ เพิ่มพูล  (พลอย)
ศักดิ์ศิริ จันทรังษี  (แฝด)
กูรู ทีม  (เพื่อน...กูรักมึงว่ะ)
มนต์ชัย ทองศรีสืบสกุล, ธนกร บุญลือ  (รักแห่งสยาม)
รายชื่อภาพยนตร์และรายนามผู้ได้รับการเสนอชื่อเข้าชิง > รางวัลพิเศษ

รางวัลเกียรติคุณแห่งความสำเร็จ - อดุลย์ ดุลยรัตน์
HBO Award (ภาพยนตร์ทำเงินสูงสุดในรอบปี) - ตำนานสมเด็จพระนเรศวรมหาราช ภาค ๑ องค์ประกันหงสา
สรุปจำนวนรางวัลที่ภาพยนตร์แต่ละเรื่องได้รับการเสนอชื่อ

รักแห่งสยาม 13 รางวัล
ไชยา 10 รางวัล
พลอย และ เมล์นรก หมวยยกล้อ เรื่องละ 8 รางวัล
Final Score 4 รางวัล
บอดี้...ศพ#19, แฝด, เพื่อน...กูรักมึงว่ะ เรื่องละ 3 รางวัล
Me Myself...ขอให้รักจงเจริญ  2 รางวัล
บ้านผีสิง 1 รางวัล
สรุปจำนวนรางวัลที่ภาพยนตร์แต่ละเรื่องได้รับ

รักแห่งสยาม ได้ 6 รางวัล
ไชยา ได้ 4 รางวัล
พลอย และ Final Score ได้เรื่องละ 1 รางวัล
ภาพยนตร์ยอดเยี่ยม 
 - รักแห่งสยาม